stanford-oval/wikipedia huggingface dataset:
ครอบจักรวาล (พืช)

| ครอบจักรวาล |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malvales
วงศ์:: Malvaceae
สกุล:: Abutilon
สปีชีส์:: A.  hirtum
ชื่อทวินาม
Abutilon hirtum (Link) Sweet

ชื่อพ้อง 
  รายการ Abutilon graveolens (Roxb. ex Hornem.) Wight & Arn.  Abutilon graveolens var. hirtum (Lam.) Mast.  Abutilon graveolens var. queenslandicum Domin  Abutilon heterotrichum  Hochst. ex Mattei  Abutilon hirtum var. heterotrichum (Hochst. ex Mattei) Cufod  Abutilon indicum var. hirtum (Lam.) Griseb.  Abutilon indicum var. yuanmouense K.M.Feng  Abutilon kotschyi Hochst. ex Webb  Abutilon lugardii Hochr. & Schinz  Napaea incurva Moench  Sida graveolens Roxb. ex Hornem.  Sida hirta Lam.  
ภาพประกอบ ของ A. hirtum
ครอบจักรวาล (ชื่อวิทยาศาสตร์: Abutilon hirtum) เป็นไม้พุ่มขนาดเล็กในวงศ์ชบา มีถิ่นกำเนิดและแพร่กระจายในในเขตร้อนและกึ่งเขตร้อน มักใช้เป็นพืชสมุนไพร ถูกระบุุว่าเป็นวัชพืชต่างถิ่นรุกรานในหมู่เกาะเขตร้อนบางแห่ง ครอบจักรวาล มักสับสนกับ ครอบฟันสี (A. indicum) ที่อยู่ในสกุลเดียวกันและมีลักษณะใกล้เคียงกันมาก
ลักษณะทางพฤกษศาสตร์

ครอบจักรวาล (A. hirtum) เป็นไม้ยืนต้นหรีือไม้พุ่มขนาดเล็ก สูงได้ถึง 2.5 เมตร ลำต้น ก้านใบ และก้านดอก มีความหนืดเหนียวและมีขนนุ่ม ขนยาว 2-5 มม.
ใบ รูปหัวใจ ค่อนข้างกลมปลายแหลม ยาว 5–7 ซม. ก้านใบยาวถึง 8 ซม. ขอบใบจักคล้ายซี่ฟันหยาบ ๆ (dentate) ด้านล่างมีขนมากกว่าด้านบน
ดอก เดี่ยว ออกตามซอกใบ สามารถเติบโตกลายเป็นปลายยอดใบได้ รูปดอกค่อนข้างกลมหรือค่อนไปทางห้าเหลี่ยม ก้านดอกยาว 2-3.5 ซม. เป็นติ่งช่วงปลายก้าน กลีบเลี้ยงรูปไข่ ยาว 12-27 มม. กลีบดอก 5 กลีบ สีเหลืองหรือออกส้ม กลีบดอกหมุนเกลียวและทับซ้อนกันเล็กน้อยเมื่อบานเต็มที่กลีบยาว 18-20 มม. กลางดอก (โคนกลีบดอก) เป็นสีแดงเข้ม หรือ สีแดงม่วง ก้านเกสรยาว 7 มม. ก้านชูอับเรณูสั้น 4 มม. อับเรณูสีเหลืองมี 20-25 เส้น
ผล ทรงกลมแป้นหัวตัด เป็นรูปเฟือง มีฟัน 20–22 ซีก ผลยาว 12-14 มม. เส้นผ่านศูนย์กลาง 1.5–2 ซม. แต่ละซีก (mericarp) ปลายค่อนข้างมน ในส่วนขอบบนของผลหักเป็นมุมฉากและอาจมีส่วนยื่นออกมาเล็กน้อย มีขนหนาแน่นรอบผล ยาว 1 มม. เมล็ดยาว 2.4-2.8 มม. เมื่อผลแห้งซีกของผลปริออกเห็นเมล็ดด้านในบรรจุ 3 เมล็ดในแต่ละซีก
ครอบจักรวาล (A. hirtum ) มีลักษณะทางพฤกษศาสตร์คล้ายกับ ครอบฟันสี (A. indicum) แต่ครอบจักรวาลมีลักษณะเด่น คือ ขอบใบจักคล้ายซี่ฟันหยาบ ๆ ตลอดขอบใบ ก้านใบสั้นกว่า ก้านดอกยาวกว่า กลางดอก (โคนกลีบดอก) เป็นสีแดงเข้ม
อนุกรมวิธานและการตั้งชื่อ

ครอบจักรวาล (Abutilon hirtum) ได้รับการตั้งชื่อจากตัวอย่างที่มาจากประเทศอินเดียในปีพ. ศ. 2369 ชื่อ Abutilon มีต้นกำเนิดที่เป็นไปได้หลายทาง ได้แก่ กรีก เอเชียใต้ หรืออาหรับ ส่วนใหญ่เชื่อว่ามีที่มาจาก abu (บิดาของ) ในภาษาอาหรับ และ tula หรือ thula ในภาษาเปอร์เซีย (แปลว่า แมงลัก - mallow หรือ ชบา - Malva) ส่วน hirtum เป็นการอ้างอิงถึงเส้นขน
ครอบจักรวาล หรือ ครอบจักรวาฬ จัดอยู่ในวงศ์ชบา Malvaceae ชื่ออื่น: Indian mallow, Florida Keys Indian mallow, Indian abutilon
การแพร่กระจายและถิ่นกำเนิด

พบในแอฟริกา เอเชียเขตร้อน และออสเตรเลีย เป็นวัชพืชที่ขึ้นได้ทั้งในป่าไม้ พุ่มไม้ ทุ่งหญ้าสะวันนา ทุ่งหญ้ารกทึบ ริมถนน ริมรั้ว มักอยู่ใกล้แหล่งน้ำและสถานที่ชุ่มชื้นอื่น ๆ  เติบโตได้ดีในดินเหนียวและดินที่เป็นด่าง  ยังสามารถเติบโตได้ในที่ราบลุ่มไปจนถึงที่ระดับความสูงจากระดับน้ำทะเล 1,800 เมตร
นิเวศวิทยา

ครอบจักรวาล (A. hirtum) ไม้พุ่มที่เป็นทั้งสมุนไพร และเป็นวัชพืชทั่วไปที่ได้รับการระบุว่าเป็นวัชพืชต่างถิ่นรุกรานใน คิวบา เฟรนช์โปลินีเซีย และนิวแคลิโดเนีย แต่ยังไม่ถือว่าเป็นภัยคุกคามในระดับสูง ครอบจักรวาลมีแนวโน้มว่าจะได้รับการแนะนำในบางประเทศเพื่อใช้เป็นยาแผนโบราณ เส้นใยเพื่ออุตสาหกรรม และเป็นไม้ประดับ ปัจจุบันไม่มีรายละเอียดเกี่ยวกับระดับการรุกรานหรือผลกระทบของสิ่งมีชีวิตที่เป็นทางการ ครอบจักรวาลเป็นวัชพืชทางการเกษตรที่ร้ายแรงในประเทศกานา ไทย ไนจีเรีย และซูดาน และเป็นวัชพืชทั่วไปในอินเดีย
การใช้ประโยชน์

ครอบจักรวาล ใช้ในการแพทย์แผนโบราณเป็นยาขับปัสสาวะ รักษาอาการท้องร่วง กระเพาะปัสสาวะอักเสบ และรักษาบาดแผล สารสกัดจากใบของครอบจักรวาล แสดงฤทธิ์เป็นพิษต่อเซลล์มะเร็งเต้านมของมนุษย์  ใช้เพื่อทำให้การคลอดบุตรง่ายขึ้นและเพื่อขับไล่รก
ใบ ใช้บ่มหนองฝีให้แตกเร็ว   ยังอาจใช้เป็นอาหารแพะ อูฐ
ต้น ใช้บำรุงโลหิตและขับลม
ราก ใช้แก้เป็นลม แก้ระดูขาวในสตรี
เส้นใยเปลือกไม้ถูกรายงานว่าใช้สำหรับเสื้อผ้าและการทำเชือก
คาโมงาวะ

| คาโมงาวะ 鴨川市 |
| --- | --- |
นคร
ชายหาดคาโมงาวะ
ตำแหน่งเมืองคาโมงาวะในจังหวัดชิบะ
คาโมงาวะ 
พิกัด: 35°06′50.5″N 140°05′56″E﻿ / ﻿35.114028°N 140.09889°E﻿ / 35.114028; 140.09889
ประเทศ: ญี่ปุ่น
ภูมิภาค: คันโต
จังหวัด: ชิบะ
พื้นที่
 • ทั้งหมด: 191.30 ตร.กม. (73.86 ตร.ไมล์)
ประชากร (เมษายน ค.ศ. 2012)
 • ทั้งหมด: 35,103 คน
 • ความหนาแน่น: 183 คน/ตร.กม. (470 คน/ตร.ไมล์)
เขตเวลา: UTC+9 (Japan Standard Time)
- Tree: เกี๊ยะ
- Flower: ผักกาดก้านขาว
- Fish: Sparidae
Phone number: 04-7092-1111
Address: 1450 Yokosuka, Kamogawa-shi, Chiba-ken 296-8601
เว็บไซต์: คาโมงาวะ
คาโมงาวะ (ญี่ปุ่น: 鴨川市; โรมาจิ: Kamogawa-shi) เป็นนครในจังหวัดชิบะ ประเทศญี่ปุ่น ในปี ค.ศ. 2012 มีจำนวนประชากร 35,103 คน มีขนาดพื้นที่ 191.30 ตารางกิโลเมตร
แหล่งข้อมูลอื่น

เว็บไซต์ทางการ เก็บถาวร 2012-07-16 ที่ เวย์แบ็กแมชชีน ภาษาญี่ปุ่น
เว็บไซต์ทางการ เก็บถาวร 2005-12-10 ที่ เวย์แบ็กแมชชีน ภาษาอังกฤษ
คิม โจ-ซุน

| คิม โจ-ซุน |
| --- | --- |

เกิด: ค.ศ. 1765
ถึงแก่กรรม: ค.ศ. 1832
คิม โจ-ซุน (เกาหลี: 김조순; ค.ศ. 1765 – ค.ศ. 1832) เป็นบุคคลสำคัญทางการเมืองของเกาหลีในสมัยโชซอนตอนปลาย เขามาจาก ตระกูลคิมแห่งอันดง เขารับราชการเป็นเสนาบดีในราชสำนักและเตรียมการครอบครองอำนาจของตระกูลคิมแห่งอันดง เขาเป็นพระบิดาของ พระนางซุนว็อน หลังจากที่ธิดาของเขาเป็น พระราชินี พระเจ้าซุนโจแห่งโชซ็อน บุตรเขยของเขาได้ให้เกียรติเขาในฐานะ ยองอัน บูว็อนกุน (영안 부원군)
อิทธิพลทางการเมือง

หลังจากที่ พระนางช็องซุน ก้าวลงจากตำแหน่งผู้สำเร็จราชการแล้ว คิม โจ-ซุน ซึ่งทรงอิทธิพลอยู่เหนือราชสำนัก ได้กวาดล้างคู่แข่งทางการเมืองเพื่อรักษาตำแหน่งของครอบครัวและกลุ่มการเมืองของเขา นี่เริ่มยุคของการเมืองแบบ Sedo หรือการปกครองแบบ คณาธิปไตย ของ ตระกูลคิมแห่งอันดง
คนรวมวิญญาณ

คนรวมวิญญาณ เป็นนวนิยายแปลแนวสยองขวัญ ผู้แต่งคือ เยี่ย เชี่ย ซวง แปลโดย ผิงสุ่ย ภาพประกอบโดย DIM-SUM STUDIO พิมพ์เล่มแรกครั้งที่ 1 เมื่อวันที่ 1 มีนาคม 2551 โดย Punica
ในปัจจุบัน นวนิยายซีรีส์คนรวมวิญญาณ ได้ตีพิมพ์ถึง 7 เล่มจบ
เนื้อเรื่อง

ต้วนหลิน ชายหนุ่มที่เหมือนกับเด็กหนุ่มทั่วไปคนหนึ่ง แต่มีเพียงอย่างเดียวที่ทำให้ชีวิตของเขาแตกต่างจากคนธรรมดาๆ นั่นก็คือ เขาเกินมาโดยไม่มีเส้นชีวิตในลายมือ ด้วยเหตุผลบางอย่างที่ตัวของต้วนหลินก็ไม่แน่ใจ และนั่นทำให้ชีวิตที่เรียบง่ายมาโดยตลอดของเขาต้องแตกต่างจากคนอื่นๆ เมื่อใดก็ตามที่เขาเข้าไปสัมผัสกับไอแห่งความอาวรณ์ ความอาทรแห่งความแค้น เมื่อนั้นเหล่าวิญญาณอาฆาตจะบังเกิด
ทุกที่ที่เขาเดินผ่าน จะมีเงาความสยองขวัญและความตายตามติดไปด้วยเสมอ และเพื่อนหนุ่มร่วมห้องที่ไม่รู้ว่าโชคชะตาลิขิตให้มาเจอกับเขา หรือ เป็นเพียงเรื่องบังเอิญที่ทำให้ต้วนหลินมาเจอกับ มู่จื่อ เด็กหนุ่มที่มีความลับซ่อนเร้นอยู่ภายใน พวกเขาทั้งสองประสบกับชะตากรรมเดียวกันอย่างเลี่ยงไม่ได้ ทำให้ทั้งคู่ต้องร่วมเผชิญหน้ากับชะตากรรมกันสองคน
ยิ่งนานเข้า ปริศนาที่ต้วนหลินไม่อยากจะได้รับ ก็ยิ่งมากขึ้นเรื่อยๆ จนเขาได้รู้ความจริงอันขาดไม่ถึง...
ภาคทั้งหมดของคนรวมวิญญาณ

เล่มที่ 1. โรงเรียนติววิญญาณ
เล่มที่ 2. ห้อง 143 คำสาปปริศนา
เล่มที่ 3. ทะเลสาบคืนความตาย
เล่มที่ 4. พิธีกรรมเลี้ยงศพ
เล่มที่ 5. ปลายทางรถไฟสายมรณะ
เล่มที่ 6. ห้อง 6 สังหรณ์
เล่มที่ 7. การกลับมาของเหล่าวิญญาณ
ดิก เดอร์บิน

ริชาร์ด โจเซฟ เดอร์บิน (อังกฤษ:Richard Joseph Durbin) หรือ ดิก เดอร์บิน (อังกฤษ:Dick Durbin) เกิดเมื่อวันที่ 21 พฤศจิกายน ค.ศ.1944 (พ.ศ. 2487)
ดิก เดอร์บิน
ที่เมือง อีสเซนต์หลุยส์,รัฐอิลลินอย สหรัฐอเมริกา โดยมีคุณพ่อเป็นชาวไอริช-อเมริกัน และคุณแม่เป็นชาวลิทัวเนีย เป็นทนายความและนักการเมืองชาวอเมริกัน และเป็นสมาชิกพรรคเดโมแครต ปัจจุบันดำรงตำแหน่งสมาชิกวุฒิสภาจากรัฐอิลลินอย มาตั้งแต่ปี ค.ศ.1997 (พ.ศ. 2540) ร่วมกับวุฒิสมาชิกจากพรรคเดีนวกันคือ ลัดดา แทมมี ดักเวิร์ธ ลูกครึ่งไทย-อเมริกัน ซึ่งเธอดำรงตำแหน่งนี้ครั้งแรกเมื่อปี ค.ศ.2017 (พ.ศ. 2560)
ก่อนหน้าที่จะมาดำรงตำแหน่งสมาชิกวุฒิสภา เดอร์บินยังเคยเป็นสมาชิกสภาผู้แทนราษฎรเขต 20 รัฐอิลลินอย ตั้งแต่ปี ค.ศ.1983-ค.ศ.1997
นอกจากนั้นแล้วเดอร์บิน ก็ยังได้ดำรงตำแหน่งที่สำคัญควบคู่กับตำแหน่งวุฒิสมาชิกอีกด้วย อาทิเช่น ผู้นำวิปเสียงข้างมากในวุฒิสภาสหรัฐฯ ตั้งแต่ปี ค.ศ.2007-ค.ศ.2015 และดำรงตำแหน่งผู้นำวิปเสียงข้างน้อยในวุฒิสภาสหรัฐฯ มาตั้งแต่ปี ค.ศ.2015- ค.ศ.2021 ปัจจุบันดำรงตำแหน่งผู้นำวิปเสียงข้างมากในวุฒิสภาสกรัฐฯ ตั้งแต่ปี ค.ศ.2021
ดิก เดอร์บิน สมรสกับ โลเรตตา แชเฟอร์ เดอร์บิน เมื่อปี ค.ศ.1967 (พ.ศ. 2510) มีบุตร-ธิดาด้วยกัน 3 คน
จันดีเบินตาร์

ไม้แกะสลักจำลองจันดีเบินตาร์
จันดีเบินตาร์ (Candi bentar) คือซุ้มประตูแบ่งอาณาเขตในสถาปัตยกรรมบาหลีดั้งเดิม พบในวัด โบสถ์พราหมณ์ (ปูรา) และพระราชวัง (Kraton) และสุสาน ลักษณะสร้างตามโครงสร้างของจันดี และผ่ากลางเพื่อเปิดเป็นทางเดิน ส่วนมากมักประกอบกับบันไดขึ้นไปยังจันดีเบินตาร์ ส่วนมากพบทั่วไปในสิ่งก่อสร้างในเกาะชวา เกาะบาหลี และ เกาะลอมบอก
จันดีเบินตาร์เป็นประตูแบ่งส่วนภายนอก (Nista mandala; jaba pisan) กับภายในของปูราแบบดั้งเดิม การแบ่งส่วนของปูรานั้นจะแบ่งเป็นสามส่วน (ไตรแมนเดลา) จันดีเบินตาร์คือส่วนที่ใช้แบ่งแมนเดลานอกสุด (Nista mandala; jaba pisan) ออกจากแมนเดลาชั้นกลาง (Madya mandala; jaba tengah)
ระเบียงภาพ

จันดีเบินตาร์แบบสูงชะลูด
จันดีเบินตาร์ทรงประยุกต์ที่ปูราเกเลพ ปูราหนึ่งของหมู่ปูราเบซากิฮ์
ที่พิพิธภัณฑ์แห่งชาติบาหลี
จันดีเบินตาร์รูปแบบสมัยใหม่ ทางเข้าชุมชนแหางหนึ่ง
ที่ท่าอากาศยานนานาชาติเด็นปาซาร์
จันดีเบินตาร์ในพระราชวัง (Kraton) แห่งหนึ่ง
จันดีเบินตาร์โบราณแห่งหนึ่ง
จันดีเบินตาร์ที่มีชื่อเสียงของปูราเบซากิฮ์
ในปูราดั้งเดิมขนาดเล็กแห่งหนึ่ง
จันดีเบินตาร์ดั้งเดิมศิลปะมัชปาหิต
จันดีเบินตาร์ในบ้านดั้งเดิมของชาวบาหลีที่มีฐานะ
ข้อมูล

Wardani, Laksmi Kusuma; Sitindjak, Ronald Hasudungan Irianto; Mayang Sari, Sriti (2015). "Estetika Ragam Hias Candi Bentar dan Paduraksa di Jawa Timur" [Ornament aesthetic of Candi Bentar and Paduraksa in East Java] (PDF) (ภาษาอินโดนีเซีย). Petra Christian University. คลังข้อมูลเก่าเก็บจากแหล่งเดิม (PDF)เมื่อ November 23, 2018. สืบค้นเมื่อ November 19, 2016. {{cite journal}}: Cite journal ต้องการ |journal= (help)
คาโยะ มัตสึโอะ

คาโยะ มัตสึโอะ เกิดเมื่อวันที่ 17 มีนาคม ค.ศ. 1943 เป็นนักแสดงหญิงชาวญี่ปุ่น
ผลงาน

Endless Desire (Hateshinaki yokubo, 1958)
My Second Brother (Nianchan, 1959)
Hikaru umi (1963)
Gate of Flesh (Nikutai no mon, 1964)
Story of a Prostitute (Shunpu den, 1965)
Fighting Elegy (Kenka erejii, 1966)
Ketto (1967)
Tsumiki no hako (1968)
Nemuri Kyoshiro 12: Akujo-gari (1969)
Yureiyashiki no Kyofu: Chi O Suu Ningyoo (1970)
Lone Wolf and Cub: Baby Cart at the River Styx (Kozure Ōkami: Sanzu no kawa no ubaguruma, 1972)
Yamaguchi-gumi San-daime (1973)
Hissatsu shikakenin baian ari-jigoku (1975)
Yami no karyudo (1979)
Shogun Assassin (1980)
Seiha (1982)
Kagi (1983)
Tengoku ni ichiban chikai shima (1984)
Tsuribaka nisshi 4 (1991)
Paris Fantasy (Gensō no Paris), 1992)
Tsuribaka nisshi supesharu (1994)
แหล่งข้อมูลอื่น

Kayo Matsuo ที่อินเทอร์เน็ตมูวีเดตาเบส
Kayo Matsuo at the Japanese Movie Database (Japanese)
ฏ

| อักษรไทย |
| --- | --- | --- | --- | --- | --- | --- | --- |
ฏ
รูปพยัญชนะ
| ก | ข | ฃ | ค | ฅ | ฆ | ง | จ |
| ฉ | ช | ซ | ฌ | ญ | ฎ | ฏ | ฐ |
| ฑ | ฒ | ณ | ด | ต | ถ | ท | ธ |
| น | บ | ป | ผ | ฝ | พ | ฟ | ภ |
| ม | ย | ร | ล | ว | ศ | ษ | ส |
|  |  | ห | ฬ | อ | ฮ |  |  |
รูปสระ
| ะ | –ั | า | –ํ | –ิ | ' | " |  |
| –ุ | –ู | เ | โ | ใ | ไ | –็ |  |
| อ | ว | ย | ฤ | ฤๅ | ฦ | ฦๅ |  |
รูปวรรณยุกต์
|  |  | –่ | –้ | –๊ | –๋ |  |  |
เครื่องหมายอื่น ๆ
|  |  | –์ | –๎ | –ฺ |  |  |  |
เครื่องหมายวรรคตอน
|  |  | ฯ | ฯลฯ | ฯลฯ | ๆ |  |  |
|  |  | ๏ | ๚ | ๛ | ┼ |  |  |
ฏ (ปฏัก) เป็นพยัญชนะตัวที่ 15 ในบรรดาพยัญชนะ 44 ตัวของอักษรไทย ในลำดับถัดจาก ฎ (ชฎา) และก่อนหน้า ฐ (ฐาน) ออกเสียงอย่าง ต (เต่า) จัดเป็นพวกอักษรกลาง ในระบบไตรยางศ์ มีชื่อเรียกกำกับว่า "ฏ ปฏัก" เมื่อเป็นพยัญชนะต้น ใช้เฉพาะในคำที่มาจากบาลีและสันสกฤต
อักษร "ฏ" ตรงกับตัวเทวนาครี "ट" ภาษาฮินดีแทนด้วยเสียงเสียงกักปลายลิ้นม้วนไม่ก้อง [ʈ] แต่ภาษาไทยกลางและภาษาไทยใต้โดยทั่วไปไม่มีเสียงม้วนลิ้น พยัญชนะต้นจึงเปลี่ยนเป็นเสียงเสียงกักปุ่มเหงือกไม่ก้อง [t] และพยัญชนะตัวสะกดให้เสียงเสียงกักปุ่มเหงือกไม่ก้องเสียงสั้น [t̚]
ปัจจุบัน ฏ ไม่มีที่ใช้เป็นพยัญชนะต้นของคำ มีเพียงใช้ประกอบกับคำที่มาจากภาษาบาลีหรือสันสกฤต (ซึ่งจะปรากฏกลางคำหรือท้ายคำ)
ฏ เป็นพยัญชนะที่มักจะใช้สับสนกับ ฎ อยู่เสมอ เนื่องจากมีลักษณะคล้ายกัน และปรากฏอยู่บนแป้นพิมพ์ในตำแหน่งใกล้เคียงกัน
การใช้ ฏ

อักษร "ฏ" เป็นได้ทั้งพยัญชนะต้น ให้เสียง /t/ และพยัญชนะสะกด ให้เสียง /t̚/
มีการใช้ ฏ ในภาษาไทย ทั้งคำศัพท์ทั่วไป และชื่อเฉพาะ แต่ทั้งหมดเป็นคำที่ถอดมาโดยตรงจากภาษาบาลีและสันสกฤต หรือเปลี่ยนแปลงบางส่วน เช่น
กุฏิ, โกฏิ, นาฏศิลป์, ปฏิบัติ, ปฏิเสธ, ปฏิกิริยา, ปฏิบัติการ, ปรากฏ, ปรากฏการณ์,
ปาฏิหาริย์, รังสฤษฏ์, สุพรรณบัฏ คิชฌกุฏ
ซอยรัฏภัณฑ์ ราชภัฏ ฯลฯ
ฌูเลลาล

| ฌูเลลาล |
| --- | --- |
เทวรูปเจ้าพ่อฌูเลลาลทรงปลาตะลุมพุกฮิลซาเป็นเทพพาหนะ ศิลปะแบบประเพณีอินเดียในปัจจุบัน
ส่วนเกี่ยวข้อง: พระพิรุณ
ที่ประทับ: มหาสมุทร & แม่น้ำสินธุ
มนตร์: Om Jhulelalaya Namah
อาวุธ: พระขรรค์
พาหนะ: ปลาตะลุมพุกฮิลซา & ม้า
ข้อมูลส่วนบุคคล
พี่น้อง: Arhastra
ฌูเลลาล (สันสกฤต: झूलेलाल, Jhulelal) เป็นเทพ/ผีบรรพชนและวีรบุรุษท้องถิ่นของชาวสินธ์ที่นับถือศาสนาฮินดู (Sindhi Hindus) และเป็นเทพที่ได้รับการเคารพนับถือมากที่สุดของชาวฮินดูในอนุทวีปอินเดียสมัยใหม่
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ฌูเลลาล
ญะวาฮิร บินต์ ฮะมัด ซุฮัยม์ อัษษานี

| ญะวาฮิร บินต์ ฮะมัด ซุฮัยม์ อัษษานี> พระชายาในเจ้าผู้ครองรัฐแห่งรัฐกาตาร์ |
| --- | --- |
พระราชสวามี: ตะมีม บิน ฮะมัด อัษษานี
พระราชบุตร: 4 พระองค์
ราชวงศ์: รัฐกาตาร์
พระบิดา: ฮะมัด บิน ซุฮัยม์ อัษษานี
พระมารดา: เฮสสา บิน อะมัด อัษษานี
ญะวาฮิร บินต์ ฮะมัด ซุฮัยม์ อัษษานี เป็นพระชายาในตะมีม บิน ฮะมัด อัษษานี เจ้าผู้ครองรัฐกาตาร์ พระองค์ทรงเป็นสมาชิกราชวงศ์กาตาร์โดยกำเนิด โดยพระองค์ทรงมีศักดิ์เป็นพระภคินี (ลูกพี่ลูกน้อง) ของพระสวามี
พระประวัติ

ญะวาฮิร บินต์ ฮะมัด ซุฮัยม์ อัษษานี ทรงเป็นพระธิดาของเชคฮะมัด บิน ซุฮัยม์ อัษษานี (อดีตรัฐมนตรีว่าการกระทรวงการต่างประเทศกาตาร์) กับเฮสสา บิน อะมัด อัษษานี พระชายาพระองค์แรก
พระองค์ทรงอภิเษกสมรสกับตะมีม บิน ฮะมัด อัษษานี พระภาดา เมื่อวันที่ 8 มกราคม พ.ศ. 2548 ทรงมีพระโอรสธิดาด้วยกัน 4 พระองค์ได้แก่
เชคอัลมะยาซะฮ์ บินต์ ตะมีม อัษษานี
เชคฮะมัด บิน ตะมีม อัษษานี
เชคอาอิชะฮ์ บินต์ ตะมีม อัษษานี
เชคญะซิม บิน ตะมีม อัษษานี
ตำเสา

| ตำเสา> สถานะการอนุรักษ์ |
| --- | --- |
 ไม่มั่นคง  (IUCN 2.3)
การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Ericales
วงศ์:: Theaceae
สกุล:: Ternstroemia
สปีชีส์:: T.  wallichiana
ชื่อทวินาม
Ternstroemia wallichiana (Griffith) Engl.

ตำเสา ชื่อวิทยาศาสตร์:  Ternstroemia wallichiana เป็นไม้ยืนต้นในวงศ์ Theaceae ไม่ผลัดใบ เปลือกสีน้ำตาลมีรอยแตกตื้นๆ ใบเดี่ยว ด้านบนสีเขียวเข้มเกลี้ยงเป็นมัน ด้านล่างมีสีอ่อนกว่า ขอบเรียบ ดอกเดี่ยว สีเหลืองนวล ดอกขนาดเล็ก ผลเดี่ยวกลม สีเหลือง เกลี้ยงหรือสากเล็กน้อย ขั้วผลสีน้ำตาล เมื่อสุกแตกออกเห็นเนื้อหุ้มเมล็ดสีแดง พบในไทย มาเลเซียและสิงคโปร์ เนื้อไม้ใช้การก่อสร้าง
ตำหรับสายเยาวภา

| ตำหรับสายเยาวภา   |
| --- | --- |

ผู้ประพันธ์: พระประยูรญาติในพระเจ้าบรมวงศ์เธอ พระองค์เจ้าเยาวภาพงศ์สนิท
ประเทศ: ประเทศไทย
ภาษา: ภาษาไทย
ประเภท: ตำราอาหาร
ตำหรับสายเยาวภา เป็นตำราอาหารที่เป็นการรวบรวมตํารับอาหารส่วนพระองค์ของพระเจ้าบรมวงศ์เธอ พระองค์เจ้าเยาวภาพงศ์สนิท ตีพิมพ์ครั้งแรกเมื่อ พ.ศ. 2478 โดยสายปัญญาสมาคม เพื่อเป็นหนังสือแจกในงานพระราชทานเพลิงศพพระเจ้าบรมวงศ์เธอ พระองค์เจ้าเยาวภาพงศ์สนิท
พระยาสีหศักดิ์สนิทวงศ์และหม่อมราชวงศ์เตื้อง สนิทวงศ์ มีความประสงค์ที่จะจัดพิมพ์หนังสือแจกในงานพระราชทานเพลิงศพพระเจ้าบรมวงศ์เธอ พระองค์เจ้าเยาวภาพงศ์สนิท จึงได้ชักชวนพระประยูรญาติและข้าหลวงในพระองค์ เลือกเฟ้นเขียนตำราปรุงอาหาร โดยมีหม่อมราชวงศ์เตื้อง สนิทวงศ์ เป็นผู้รวบรวม และหม่อมหลวงติ๋ว ชลมารคพิจารณ์ กับคุณหญิงติ๊ สีหศักดิ์สนิทวงศ์ ช่วยหม่อมราชวงศ์เตื้อง สนิทวงศ์ คัดแยกหมวดหมู่กับข้าว และช่วยเขียนคำอธิบายวิธีการฝีมือในการจัดปรุงอาหาร หม่อมราชวงศ์ดัน สนิทวงศ์ ช่วยเขียนคำอธิบายคุณสมบัติของวัตถุที่ประกอบอาหารทางเทคนิคโดยละเอียด
ต่อมาสมเด็จพระเจ้าบรมวงศ์เธอ กรมพระยาชัยนาทนเรนทร พระอนุชา ได้ประทานลิขสิทธิ์ของตำราเล่มนี้แก่หม่อมราชวงศ์เตื้อง สนิทวงศ์ อาจารย์ใหญ่คนแรกของโรงเรียนสายปัญญา และเป็นธิดาของพระวรวงศ์เธอ พระองค์เจ้าสายสนิทวงศ์ ภายหลังมีการตีพิมพ์ซ้ำเมื่อ พ.ศ. 2482, พ.ศ. 2494 จนถึง พ.ศ. 2514
เนื้อหาอาจแบ่งได้กว้าง ๆ เป็น 2 กลุ่ม คือ ตํารับอาหารของพระองค์เจ้าเยาวภาพงศ์สนิท ที่ได้รับอิทธิพลจากอาหารฝรั่งและอาหารจีน แต่ทรงดัดแปลงให้เป็นไทย เช่น ซูปผักโหมหรือซุปผักโขม ซุปสาคู และแกงจืดจากผลไม้ไทย เป็นต้น อีกกลุ่มเนื้อหา คือ ตํารับอาหารในสายราชสกุลสนิทวงศ์และผู้ใกล้ชิด สูตรอาหารเช่น อาหารฝรั่งที่มักมีวิธีการทำไม่ซับซ้อน และอาหารไทยบางตำรับที่ลดความซับซ้อนลง มีหลายตํารับที่คิดค้นหรือดัดแปลงขึ้นใหม่ รวมทั้งตั้งชื่อใหม่ด้วย เช่น "แกงตูมี้" และ "ไข่ฟูใจน้อย" เป็นต้น ตํารับในส่วนที่เป็นของสมาชิกในราชสกุลสนิทวงศ์นั้น มีทั้งที่เป็นตํารับของเจ้านายและราชสกุลฝ่ายชาย เช่น พระวรวงศ์เธอ พระองค์เจ้าสายสนิทวงศ์ หม่อมราชวงศ์สุวพันธุ์ สนิทวงศ์ ในขณะที่ตํารับอาหารส่วนใหญ่เป็นตํารับที่ตกทอดมายังสายของสะใภ้ในราชสกุล
จังหวัดดาเวาเดลนอร์เต

| จังหวัดดาเวาเดลนอร์เต |
| --- | --- |
จังหวัด
เกาะซามัล จังหวัดดาเวาเดลนอร์เต
   ธง
ที่ตั้งในประเทศฟิลิปปินส์
ประเทศ:  ฟิลิปปินส์
เขต: ดาเบา
ก่อตั้ง: 8 พฤษภาคม ค.ศ. 1967
เมืองหลัก: ตากุม
การปกครอง
 • ประเภท: ซังกูเนียงปันลาลาวีกัน
 • ผู้ว่าราชการจังหวัด: Antonio del Rosario (PDP-Laban)
 • รองผู้ว่าราชการจังหวัด: Alan Dujali (PDP-Laban)
พื้นที่
 • ทั้งหมด: 3,426.97 ตร.กม. (1,323.16 ตร.ไมล์)
อันดับพื้นที่: 39 จาก 81
ความสูงจุดสูงสุด (ภูเขาซีนาโค): 1,590 เมตร (5,220 ฟุต)
ประชากร (ค.ศ. 2015)
 • ทั้งหมด: 1,016,332 คน
 • อันดับ: 25 จาก 81
 • ความหนาแน่น: 300 คน/ตร.กม. (770 คน/ตร.ไมล์)
 • อันดับความหนาแน่น: 24 จาก 81
เขตการปกครอง
 • นคร:  3  Panabo   Samal   ตากุม  
 • เทศบาล:  8  Asuncion   Braulio E. Dujali   Carmen   Kapalong   New Corella   San Isidro   Santo Tomas   Talaingod  
 • บารังไกย์: 223
 • Districts: 1st and 2nd districts of Davao del Norte
เขตเวลา: UTC+8 (PHT)
รหัสไปรษณีย์: 8100–8120
ไอดีดี : รหัสโทรศัพท์ : +63 (0)84
รหัส ISO 3166: PH
ภาษา: เซบัวโน Davawenyo Mansaka ตากาล็อก อังกฤษ
เว็บไซต์: www.davaodelnorte.gov.ph
จังหวัดดาเวาเดลนอร์เต (เซบัวโน: Amihanang Dabaw) เป็นจังหวัดในเขตดาเบา ประเทศฟิลิปปินส์ เมืองศูนย์กลางคือตากุม โดยจังหวัดดาเวาเดลนอร์เตนั้น มีพื้นที่ครอบคลุมถึงเกาะซามัลในอ่าวดาเบาด้วย
ในช่วงก่อนปี ค.ศ. 1967 จังหวัดดาเวาเดลนอร์เต, ซีลางังดาเบา, ตีโมกดาเบา, คันลูรังดาเบา และดาเบาเดโอโร ทั้ง 5 จังหวัดนี้เคยอยู่รวมกันเป็นจังหวัดเดียวกันมาก่อน ชื่อว่า "จังหวัดดาเบา"
จังหวัดดาเวาเดลนอร์เตเป็นที่รู้จักกันในฐานะแหล่งปลูกกล้วยขนาดใหญ่ของประเทศ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จังหวัดดาเวาเดลนอร์เต
ดูข้อมูลทางภูมิศาสตร์ที่เกี่ยวข้องกับ จังหวัดดาเวาเดลนอร์เต ที่โอเพินสตรีตแมป
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่
ดีปลีแขก

| ดีปลีแขก |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Magnoliids
อันดับ:: Piperales
วงศ์:: Piperaceae
สกุล:: Piper
สปีชีส์:: P.  peepuloides
ชื่อทวินาม
Piper peepuloides 

ดีปลีแขก (ชื่อวิทยาศาสตร์: Piper peepuloides เป็นไม้เลื้อยหรือไม้พุ่มตั้งตรง ใบรูปไข่แกมขอบขนาน เป็นพืชพื้นเมืองในป่าเขตร้อนของเทือกเขาหิมาลัยตั้งแต่เนปาลถึงภูฏาน ขนาดเล็กกว่าดีปลีและไม่มีสารพิเพอรีน
ดิสก์

ดิสก์ (disk หรือ disc) อาจหมายถึง
เลเซอร์ดิสก์
ฟลอปปีดิสก์
แผ่นซีดี (คอมแพกต์ดิสก์)
ดีวีดี (แผ่นดิจิทัลอเนกประสงค์)
บลูเรย์ดิสก์
จานแสง
จานดาราจักร
จาน (คณิตศาสตร์)
ทรงกระบอกแบน
ดูเพิ่ม

จาน
ครอบฟันสี

| ครอบฟันสี |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malvales
วงศ์:: Malvaceae
สกุล:: Abutilon
สปีชีส์:: A.  indicum
ชื่อทวินาม
Abutilon indicum (Link) Sweet

ชื่อพ้อง 
  รายการ Abutilon asiaticum (L.) Sweet  Abutilon badium S.A. Husain and Baquar  Abutilon cavaleriei H.Lév.  Abutilon cysticarpum Hance ex Walp.  Abutilon indica   Abutilon indicum var. microphyllum Hocr.  Abutilon indicum var. populifolium (Lam.) Wight and Arn.  Abutilon indicum var. populifolium Wight and Arn. ex Mast  Abutilon populifolium (Lam.) G.Don  Abutilon populifolium (Lam.) Sweet  Sida asiatica L.  Sida indica L.  Sida populiflora Lam.  
ครอบฟันสี (Abutilon indicum) หรือ Indian abutilon
ภาพประกอบทางพฤกษศาสตร์ ครอบฟันสี (Abutilon indicum)
ครอบฟันสี หรือ มะก่องข้าว (ชื่อวิทยาศาสตร์: Abutilon indicum) ชื่อสามัญ: Country mallow เป็นไม้พุ่มที่เป็นวัชพืชและพืชในตำรับยาสมุนไพรไทยที่มีสรรพคุณหลากหลาย มีดอกสีเหลืองล้วน
ลักษณะทางพฤกษศาสตร์

ครอบฟันสี (A. indicum) เป็นไม้พุ่มขนาดเล็ก อาจยืนต้นหรืออายุสั้นปีเดียวแบบพืชล้มลุก  ลำต้นตั้งตรงแตกหลายกิ่ง สูง 1 - 2.5 ม. เปลือกต้นสีเทาแตกลาย (ในประเทศไทยมักไม่สูงเกิน 1.5 เมตร) บริเวณลำต้นและปลายกิ่งอ่อนอาจแกมสีแดง
ใบ รูปหัวใจ กลมค่อนไปทางรี ปลายใบแหลม ยาว 3 - 9 ซม. กว้าง 2.5 - 7 ซม .ขอบใบหยักไม่สม่ำเสมอปลายหยักแหลม (serrate) เนื้อใบบางถึงค่อนข้างหนา ก้านใบย่อยขนาด 1-2 มม. มักโค้งออกด้านนอก ก้านใบยาว 2-4 ซม. ก้านใบสีเทามีขนเล็กน้อยขึ้นประปราย ขนสีขาวนวลหรือเทาอ่อน ยาว 1 มม.
ดอก เดี่ยว สีเหลืองล้วน หรือสีแสดเหลืองล้วน ดอกกลมมีกลีบดอกหมุนและอาจซ้อนหรือไม่ซ้อนกัน ดอกออกตามซอกใบ เส้นผ่านศูนย์กลาง 2 - 2.5 ซม. ก้านดอกยาว 4 -5 ซม. เป็นปล้อง ๆ ใกล้ปลายก้าน (มีติ่งช่วงปลายก้าน) สีเทาแกมเหลือง กลีบเลี้ยงสีเขียวรูปกลมเส้นผ่านศูนย์กลาง 6-10 มม. มีขนสีเทาหนาแน่น กลีบดอก 5 กลีบ รูปไข่แบบกว้างปลายยอดแหลม กลีบดอกสีเหลืองสม่ำเสมอ กลีบดอก 7-8 มม. ก้านเกสรเป็นสะเก็ด ก้านเกสรและก้านชูอับเรณูสั้น อับเรณูสีเหลือง รังไข่ 15-20 ตำแหน่ง
ผล ทรงกลมแป้นหัวตัด หรือค่อนไปทางทรงกระบอกเล็กน้อย เป็นรูปเฟือง มีฟัน (mericarp) 15 - 20 ซีก เส้นผ่านศูนย์กลาง 1.5 ซม.  ปลายค่อนข้างแหลม ในส่วนขอบบนของผลหักเป็นมุมฉากและมีจะงอยสั้น ๆ มีขนปกคลุมแน่นที่โคนผล เมล็ด 2-3 เมล็ดต่อซีก เมล็ดรูปไต มีขนรูปดาวปกคลุมเมล็ดมีลักษณะเป็นเกล็ดเบาบาง
ครอบฟันสี (A. indicum) มีลักษณะทางพฤกษศาสตร์คล้ายกับ ครอบจักรวาล (A. hirtum) แต่ครอบฟันสีมีลักษณะเด่น คือ ใบยาวทรงรี ขอบใบหยักน้อย ดอกสีเหลืองล้วน (ไม่มีจุดกลางดอกสีแดงเข้ม)
ทรงต้นครอบฟันสี ในธรรมชาติ
ต้นครอบฟันสี ใยนเรือนกระจกของ Deutsches Institut für tropische und subtropische Landwirtschaft เมือง Witzenhausen ประเทศเยอรมนี
ปลายกิ่งอ่อนอาจแกมสีแดง ดอกเดี่ยว สีเหลืองล้วน
ผลครอบฟันสี ขอบบนของผลหักเป็นมุมฉากและมีจะงอยสั้น ๆ จาก Theni, Cumbam Valley, Tamilnadu
ผลครอบฟันสีที่แก่
ผลครอบฟันสีที่ปริออกตามซีกเห็นเมล็ดด้านใน 2-3 เมล็ดต่อซีก
อนุกรมวิธานและการตั้งชื่อ

ครอบฟันสี (Abutilon indicum) ชื่ออื่น:  มะก่องข้าว ก่องข้าว (เชียงใหม่) โผงผาง (โคราช) ฟันสี (ภาคกลาง)  country mallow และชื่อที่กำกวมซ้ำมักใช้สับสนกับพืชในสกุลเดียวกันและมีลักษณะใกล้เคียงกัน ได้แก่ ครอบจักรวาล (Abutilon hirtum) และ ปอบแปบ (Abutilon theophrasti) ชื่ออื่นในต่างประเทศ ได้แก่
ชื่อภาษาทมิฬ: துத்தி "thuthi"
ชื่อภาษาสันสกฤต: अतिबला Atibalaa
ชื่อภาษาเตลูกู: Duvvena Kayalu "duvvena benda"(దువ్వెన బెండ)
ชื่อภาษากันนาดา: TuThThi gida (ತುಥ್ಥಿ ಗಿಡ)
ชื่อภาษามาลายาลัม: വെള്ളൂരം
ชื่อภาษาโอเดีย: ପେଡ଼ି ପେଡ଼ିକା "Pedi Pedika"
ชื่อภาษาเขมร: dok toc lai
ชื่อภาษาลาว: houk phao ton
ชื่อในอินโดนีเซีย: belangan sumpa; cemplok; kecil
ชื่อในเวียดนาม: coosi xay; dawfng xay
ชื่อในมาเลเซีย: bunga kisar; kembang lohor
ชื่อในฟิลิปปินส์: dalupang; tabing
ชื่อในคิวบา :botón de oro; botoncillo de oro; buenas tardes; doce del día; malva blanca
ชื่อในเยอรมนี : Indische Schoenmalve
การแพร่กระจายและถิ่นกำเนิด

เอเชียตะวันออก (ภาคใต้ของจีน) อนุทวีปอินเดีย เอเชียอาคเนย์ทั้งภาคพื้นทวีปและภาคมหาสมุทร ได้แก่ เมียนมาร์ ไทย กัมพูชา ลาว เวียดนาม มาเลเซีย อินโดนีเซีย
มีหลายชนิดย่อย ในประเทศไทยมีชนิดย่อย A. indicum var. guineense (Schumach.) K.M.Feng และ A. indicum subsp. albescens (Miq.) Borss.Waalk.
นิเวศวิทยา

ครอบฟันสี (A. indicum) เป็นวัชพืชที่พบได้ทั่วไปในป่าพงรกร้าง บริเวณที่โล่ง แสงแดดส่องถึงตลอดวัน และแถบอากาศร้อนกึ่งอบอุ่น เติบโตได้ตั้งแต่ระดับน้ำทะเลถึงระดับความสูง 1,600 ม.  ถูกระบุว่าเป็นเป็นวัชพืชต่างถิ่นรุกรานในเอเชียและโอเชียเนีย แต่ยังไม่ถือว่าเป็นภัยคุกคามในระดับสูง ครอบฟันสีถูกใช้อย่างแพร่หลายในระดับท้องถิ่นในฐานะพืชสมุนไพรโบราณ และอาจได้รับการแนะนำให้นำเข้าเพาะปลูกเพื่อวัตถุประสงค์ทางการแพทย์  ครอบฟันสีหลุดรอดจากการเพาะปลูกและแพร่กระจายเป็นวัชพืชในเขตร้อนได้ง่าย
เคมี

ทั้งต้น มีสารสำคัญกลุ่ม Flavonoid glycoside ได้แก่ Gossypin, Gossypitrin, Cyanidin-3-rutinoside
ใบ มีสารสำคัญกลุ่ม Mucilage, Tannins
ราก มีสารสำคัญกลุ่ม Asparagin
เมล็ด มีสารสำคัญกลุ่ม β-Sitosterol
กากเมล็ด ประกอบด้วย Raffinose (C18  H32  O16)